РЕПУБЛИКА СРБИЈА

ОШ „IV краљевачки батаљон“

БРОЈ: 2039

ДАТУМ: 20.12.2022.године

КРАЉЕВО

На основу члана 119.ст.1.тач.6. Закона о основама система образовања и васпитања (,,Службени гласник РС'' број 88/2017, 27/2018- др.закон, 10/2019,6/2020 и 129/2021, даље : Закон) и одлуке Школског одбора бр. 1976 од 15.12.2022.године, Школски одбор ОШ ,,IV Краљевачки батаљон“ из Краљева , расписује

**К О Н К У Р С**

за избор директора установе , на период од 4 године

 Кандидат треба да испуњава услове из чл.122, 139 и 140.ст.1 и 2. Закона и то:

1. да има одговарајуће високо образовање за наставника у основној школи, односно педагога или психолога, стечено на

 - студијама другог степена (мастер академске студије, мастер струковне студије, специјалистичке академске студије) и то:

 (1) студије другог степена из научне, односно стручне области за одговарајући предмет, односно групе предмета;

 (2) студије другог степена из области педагошких наука или интердисциплинарне, мултидисциплинарне, трансдисциплинарне студије другог степена које комбинују целине и одговарајуће научне, односно стручне области или области педагошких наука;

 - на основним студијама у трајању од најмање 4 године, по прописима који су

 уређивали високо образовање до 10.септембра 2005.године;

 Лице из тачке 1) подтачка (2) мора да има завршене студије првог степена из научне,

 односно стручне области за одговарајући предмет, односно групу предмета.

1. да има дозволу за рад за наставника, педагога или психолога,
2. да има обуку и положен испит за директора установе ( изабрани кандидат који нема положен испит за директора, дужан је да га положи у року од две године од ступања на дужност)
3. да има најмање 8 година рада у установи на пословима образовања и васпитања, након стеченог одговарајућег образовања
4. да има психичку, физичку и здравствену способност за рад са децом и ученицима
5. да није осуђиван правноснажном пресудом за кривично дело за које је изречена безусловна казна затвора у трајању од најмање три месеца,као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривично дело примање мита или давање мита, за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију и за које није у складу са законом утврђено дискриминаторно понашање;
6. да има држављанство Републике Србије
7. да зна српски језик, као језик на коме се остварује образовно васпитни рад

Кандидат уз пријаву треба да приложи следећу документацију и то:

-попуњен и одштампан формулар за пријаву на конкурс ( формулар се налази се на званичној страници Министарства просвете, науке и технолошког развоја;

- оверену копију дипломе о стеченом одговарајућем образовању, у складу са одредбом члана 140. Закона;

- доказ о поседовању дозволе за рад наставника, васпитача и стручног сарадника –оригинал или оверену копију уверења о положеном стручном испиту или испиту за лиценцу;

- доказ да кандидат има обуку и положен испит за директора школе – оригинал или оверену копију документа да кандидат има обуку и положен испит за директора школе ( уколико поседује). Пријава која не буде садржала доказ о савладаној обуци и положеном испиту за директора неће се сматрати непотпуном, а уколико кандидат буде изабран биће у обавези да у законском року положи испит за директора школе;

- доказ о годинама рада у установи на пословима образовања и васпитања, након стеченог одговарајућег образовања – потврду (у оригиналу или оверену фотокопију) о годинама рада у установи на пословима образовања и васпитања, након стеченог одговарајућег образовања, од најмање 8 година;

- доказ о психичкој, физичкој и здравственој способности за рад са ученицима - лекарско уверење о психичкој, физичкој и здравственој способности за рад са децом и ученицима се подноси пре закључења уговора о раду са изабраним кандидатом

 -уверење надлежне службе Министарства унутрашњих послова о казненој евиденцији за кривична дела из чл.139.ст.1.тач.1.Закона о основама система образовања и васпитања, у оригиналу или овереној фотокопији.Уверење мора бити издато након објављивања конкурса.

- уверење о држављанству Републике Србије , у оригиналу или овереној фотокопији (не старије од 6 месеци);

- извод из матичне књиге рођених,у оригиналу или овереној фотокопији ( не старије од 6 месеци);

- доказ да кандидат зна језик на коме се остварује образовно-васпитни рад – српски језик (само кандидат који образовање није стекао на српском језику). Кандидат доставља потврду одговарајуће високошколске установе да је положио испит из српског језика - у оригиналу или оверену фотокопију;

- доказ о резултату стручно педагошког надзора у раду кандидата ( извештај просветног саветника) ако га поседује (оверена копија); у супротном је потребно доставити потврду надлежне Школске управе, да није вршен стручно-педагошки надзор кандидата ;

- доказ о резултатима стручно-педагошког надзора школе и оцену спољашњег вредновања за кандидата који је претходно обављао дужност директора школе ( оверена копија); у супротном је потребно доставити потврду надлежне Школске управе, да у периоду његовог мандата није вршен стручно-педагошки надзор школе;

- биографију са кратким прегледом кретања у служби и предлогом програма рада директора школе.

Рок за пријављивање на конкурс је 15 дана од дана објављивања у публикацији „Послови“.

Неблаговремене и непотпуне пријаве неће се узимати у разматрање.

 Кандидат попуњава пријавни формулар на званичној интернет страници Министарства просвете, науке и технолошког развоја и одштампани формулар заједно са пријавом на конкурс за избор директора и комплетном документацијом доставља лично или поштом на адресу ОШ „IV Краљевачки батаљон“ 36000 Краљево, Олге Јовичић Рите бр.1, са назнаком „Пријава на конкурс за избор директора школе“.

 Ближе информације о конкурсу могу се добити код секретара школе на телефон 036/314 330.

Председник Школског одбора

Мр Владимир Остраћанин